Í þætti vikunnar er fjallað um þriðja áfanga rammaáætlunar , kræfa elda í Ástralíu , bið eftir kvótaþakstillögum ríkisstjórnarinnar og rannsóknir á WOW air . Þingsályktunartillaga um áætlun um vernd og orkunýtingu landsvæða , þriðji áfangi rammaáætlunar , verður lögð fram á Alþingi í febrúar næstkomandi . Um óbreytta tillögu er að ræða frá því að hún var fyrst lögð fram þingveturinn 2015 til 2016 og síðar aftur 2016 til 2017 . Um er að ræða umdeilda rammaáætlun . Skiptastjórar WOW air hafa vísað nokkrum málum til embættis héraðssaksóknara vegna gruns um að þar hafi átt sér stað ólögmæt háttsemi . Á meðal þeirra mála sem þar eru undir eru mál tengd skuldabréfaútboði WOW air , sem lauk í september 2018 , og mál tengd húsnæði sem Skúli Mogensen , eigandi og forstjóri WOW air , hafði til umráða í London . Kristján Þór Júlíusson , sjávarútvegs - og landbúnaðarráðherra , kynnti tillögur verkefnastjórnar rétt fyrir helgi um bætt eftirlit með fiskveiðiauðlindinni er varðar endurskoðun á meðal annars skilgreiningu á tengdum aðilum í lögum um stjórn fiskveiða á ríkisstjórnarfundi . Í tillögunum er hvorki tekin afstaða til reglna um hámarksaflahlutsdeild né kröfu um hlutfall meirihlutaeignar í tengdum aðilum . Þau mál er enn til skoðunar hjá nefndinni og verður fjallað um þau í lokaskýrslu hennar , sem á að skila í mars næstkomandi . En hvað felst þá í þessum tillögum ? Varla hefur farið fram hjá nokkrum að miklir skógar - og kjarreldar hafa geisað í Ástralíu að undanförnu en mörgum dýrum hefur verið bjargað þar í landi við slæmar aðstæður . Margfalt fleiri hafa þó farist og þeirra á meðal eru þúsundir kóalabjarna . Bára Huld Beck stýrir þættinum en með henni eru Þórður Snær Júlíusson , ritstjóri Kjarnans , og Sunna Ósk Logadóttir , blaðamaður . Orðafjöldi : 271 Færslan birtist fyrst : 14. janúar 2020 , kl. 10:57